als_Latn dik_Latn sag_Latn
1. Krijojnë sa më shumë kontakte
Kjo është një këshillë e vazhdueshme që më është dhënë nga gratë dhe burrat e suksesshëm. Një rekrutues ekzekutiv një herë më tha se nëse dy CV janë mjaft të ngjashme, atëherë më shpesh një vendim do të merret në favor të kandidatit që e njohin nëpërmjet lidhjeve të ndryshme. "Ju duhet të keni njerëz që të flasin për ju te personat e duhur” – më ka thënë ai.
2. Marrin rrisqet në karrierën e tyre
Gratë më të suksesshme do t’ju thonë se rruga e tyre drejt suksesit, kishte shumë të papritura dhe kthesa. Drejtoresha ekzekutuese Gail Kelly filloi karrierën e saj si mësuese, para se të kalonte në sistemin bankar dhe më pas të emigronte nga Afrika e Jugut në Australi, për një mundësi më të mirë në karrierë, duke nisur industrinë e saj të re. Të ndërmarrësh rreziqe brenda një industrie, gjithashtu mund të jetë një veprim i dobishëm. Karriera ime filloi në gazeta, revista dhe tani në median dixhitale. Dhe brenda industrisë së medias, kalova nga një gjini në tjetrën, gjë që shumica e kolegëve të mi nuk e bënë dot: nga revistat e vajzave të reja, tek ushqimi, moda dhe deri tek revistat e grave në masë të gjerë.
3. Gjithmonë u thonë PO mundësive të reja
Në librin e saj Ku të mbeshtetesh: Gratë, Puna dhe Dëshira për të drejtuar, Sheryl Sandberg (bashkë themeluesja e Facebook), u kërkon grave të marrin në konsideratë se çfarë do të bënin nëse nuk do të kishin frikë . Ky kapitull më kujton një grua me të cilën kam punuar dikur, e cila ankohej vazhdimisht se mundësitë e saj brenda organizatës ku punonte ishin të kufizuara. Por, kur i paraqiteshin mundësi të reja, ajo zgjidhte të rrinte në pozicionin e saj, pa dashur të prishte rehatinë. Kur meshkujve u paraqiten mundësi për tu promovuar, ata janë vetëm 30 për qind të aftë për ta bërë atë, por ata nuk hezitojnë ta pranojnë këtë mundësi, sepse ata zgjedhin të besojnë dhe jo të frikësohen.
4. Zgjidhni partnerin e duhur
Në një intervistë të revistës njujorkeze “Axhenda e Gruas” Elizabeth Proust, kryetarja e Kompanisë Nestle shpjegoi rëndësinë e një partneri mbështetës për suksesin e saj në karrierë: "Në qoftë se burri im nuk do të më kishte ndihmuar - më shumë se ndihmuar- me rritjen e vajzës tonë dhe të bënte të tjera detyra brenda shtëpisë, unë nuk do të kisha qenë në gjendje të bëja, atë që kam patur mundësi të bëj deri tani. "
5. Kanë prioritetet fëmijët e tyre
Mua gjithmonë më kanë pyetur si kam arritur të kem një karrierë të sukseshme dhe dy fëmijë. Përgjigja ime është se unë gjithmonë u kam dhënë prioritet haptazi fëmijëve të mi. Vetëm në raste të jashtëzakonshme, kam humbur një performancë muzikore, apo shfaqje teatrale në shkollë. Të kaloni kohën me fëmijët tuaj, kur ata kanë nevojë për ju, është me siguri shpërblimi më i madh pas punës suaj të vështirë. Nëse ju nuk ndiheni rehat, të diskutoni për fëmijët tuaj në vendin tuaj të punës, atëherë është e pamundur që të keni sukses në këtë kompani.
6. Planifikojnë kohë për veten e tyre
Një numër i drejtueseve femra e kanë ndarë këtë këshillë me mua gjatë viteve. Të shkosh për një shëtitje të gjatë, të marrësh klasa yoge ose të notoni çdo mëngjes ; të gjitha këto ju qartësojnë mendjen dhe ju përgatisin për sfidat e mëdha që ju presin.
7. Bëjnë gabime
Mu desh kohë ta kuptoja domethënien e kësaj pike. Unë gjithmonë kam menduar se kur gjërat nuk janë perfekte, nuk janë të suksesshme. Por me kalimin e kohës, kam mësuar shumë më tepër për atë që është e suksesshme, si rezultat i gabimeve që kam bërë gjatë rrugës.
8. Kujdesen për ekipin e tyre
Ju jeni po aq e mirë sa ekipi juaj. Oprah Winfrey, para disa vitesh, u ofroi stafit të saj dhe familjeve të tyre, një udhëtim me kroçere në detin Mesdhe, si një mënyrë për ti falenderuar ata për suksesin e saj. Ndërkohë që ky lloj shpërblimi nuk është praktikë për këdo, një darkën apo drekë me stafin tuaj, një tortë për ditëlindje apo një shishe verë, mund të ketë rezultat të ngjashëm, për të thelluar besnikërinë.
9. Pranojnë të njohin të tjerët
Drejtuesja jo-ekzekutive Sam Mostyn , nuk harron asnjëherë tu japë attribute të tjerëve, sa herë që e kam përgëzuar për çdo aspekt të karrierës së saj. Duke pasur parasysh CV e saj të shquar, Sam mund ti lejojë vetes të mburret pak ndonjëherë. E megjithatë ajo nuk e bën. Stili i saj modest, është padyshim një nga arsyet pse ajo kërkohet aq shumë nga bordet e Kompanisë Australiane të Shkembimit të Letrave me Vlerë.
10. Besojnë se do të kenë sukses
Një pikë e përbashkët e grave të suksesshme që kam takuar dhe intervistuar gjatë viteve, është besimi i madh që kanë në aftësitë e tyre. Pothuajse pa përjashtim, këto gra të suksesshme, kurrë nuk e kanë imagjinuar veten që nuk vlejnë, por gjithmonë si të sukseshme. Kur isha adoleshente, i vendosa vetes një qëllim dhe nuk u ndala derisa ta realizoja atë. Kur e përmbusha atë qëllim, vendosa qëllimin e ardhshëm. Vetëm tani, pas 30 vjetësh, kam pyetur veten nëse kombinimi i përcaktimit të qëllimit dhe përmbushjes së tij mund të vazhdojë akoma. Unë mendoj dhe besoj se mund.
Burimi: Womensagenda.com.au
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn por_Latn